РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от заседание на Комисия ”Професионална квалификация и 
информационни технологии”,
проведено на  01.11.2017 г.

Днес,  01.11.2017 г. /сряда/ от 13:30 часа се проведе заседание на комисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ /отсъства/	

                                                  
На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев – началник отдел „ИОВСС“, инж. Анелия Чомакова – гл. експерт в дирекция „ИТСС“, АВСС.

1.ОТНОСНО: Публикуване на актовете на съдилищата в интернет сайтовете им и в Централния интерфейс за публикуване на съдебните актове (ЦУБИПСА) във връзка с промените на чл.64 от Закона за съдебната власт.
/отложена точка от заседанието на 18.10.2017 г./

Комисия “Професионална квалификация и информационни технологии”

Р Е Ш И :

1.1. Да се преустанови, считано от 05.11.2017 г., публикуването в интернет сайтовете на съдилищата и в ЦУБИПСА на съдебни актове по наказателни дела - присъди, с които е наложено ефективно изтърпяване на наказания „лишаване от свобода“.  Всички останали актове се публикуват по досегашния ред. 
1.2. Препоръчва следния механизъм по изпълнение на чл. 64, ал. 2 от ЗСВ: 
- След влизане в сила на съдебния акт делото се връща в първоинстанционния съд, който изпраща препис от влезлия в сила съдебен акт на първоинстанционната прокуратура. Последната уведомява съда за предприети действия по привеждане в изпълнение, след което съдът публикува съдебния акт в интернет сайта си и в ЦУБИПСА;
- Уведомленията на прокуратурата са в толкова екземпляра, през колкото инстанции е преминало делото. Първоинстанционният съд изпраща екземпляр от уведомлението на по-горните инстанции и след получаването му, същите публикуват съдебните актове в интернет сайтовете си и в ЦУБИПСА.
 1.3. Да се изпрати писмо до главния прокурор за съдействие за създаване на организация от страна на прокуратурата за своевременно уведомяване на първоинстанционния съд за предприети действия по привеждането в изпълнение на наказанията. 
1.4. Да се уведомят разработчиците на системите за управление на съдебните дела за решението на комисията и необходимостта от въвеждане на промени в системите, свързани с публикуването на съдебните актове след 05.11.2017 г.

2. ОТНОСНО: Писмо от изпълнителния директор на „Информационно обслужване” АД относно проблем от 2012 г., свързан с липсата на финансиране на дейностите извършвани в окръжните съдилища и Софийски градски съд.

Комисия “Професионална квалификация и информационни технологии”

Р Е Ш И :

2.1.  Да се покани изпълнителният директор на „Информационно обслужване“ АД на следващото заседание на комисията, което ще се проведе на 07 ноември 2017 г. от 15:30 часа.

3. ОТНОСНО: Искане от председателя на Софийски окръжен съд за осигуряване на средства за закупуване на 10 бр. принтери и 7 бр. МФУ.

Комисия “Професионална квалификация и информационни технологии”

Р Е Ш И :

3.1. Отлага разглеждането на точката за следващо заседание на комисията.

4.ОТНОСНО: Искане от председателя на Районен съд гр. Гълъбово за осигуряване на средства за закупуване на 1 бр. сървър и 1 бр. UPS.

Комисия “Професионална квалификация и информационни технологии”

Р Е Ш И :

4.1.  Искането от председателя на Районен съд гр. Гълъбово за осигуряване на средства за закупуване на 1 бр. сървър на стойност 7960.00 лв. с ДДС и 1 бр. UPS на стойност 994.00 лв. с ДДС е целесъобразно. 
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

5.ОТНОСНО: Искане от председателя на Районен съд гр. Балчик за осигуряване на средства за закупуване на 2 бр. МФУ.

С оглед изпълнението на одобрената от ВСС централизирана обществена поръчка за доставка на техника за нуждите на ВСС и съдилищата за  2017 г., с която на Районен съд гр. Балчик са разпределени 5 бр. принтери с двустранен печат и 2 бр. скенера, с които ще могат да се правят електронни папки на делата.

Комисия “Професионална квалификация и информационни технологии”

Р Е Ш И :

5.1. Искането от председателя на Районен съд гр. Балчик за осигуряване на средства за закупуване на 2 бр. МФУ е нецелесъобразно.
	5.2. Изпраща решението по т. 5.1 на председателя на Районен съд гр. Балчик, за сведение.

6.ОТНОСНО: Искане от председателя на Районен съд гр. Балчик за осигуряване на средства за внедряване на приложение за мобилни устройства „Мобилен призовкар”.

Комисия “Професионална квалификация и информационни технологии”

Р Е Ш И :

6.1. Потвърждава решението на Комисия „ПКИТ” по протокол № 25/06.07.2016г., че искането от председателя на Районен съд гр. Балчик за осигуряване на средства за внедряване на приложение за мобилни устройства „Мобилен призовкар” е нецелесъобразно.
6.2. Изпраща решението по т. 6.1 на председателя на Районен съд гр. Балчик, за сведение.

7.ОТНОСНО: Искане от председателя на Районен съд гр. Девня за осигуряване на средства за закупуване на 2 бр. принтери.

Комисия “Професионална квалификация и информационни технологии”

Р Е Ш И :

7.1. Искането от председателя на Районен съд гр. Девня за осигуряване на средства за закупуване на 2 бр. принтери на обща стойност 698.00 лв. с ДДС е целесъобразно.
7.2. Изпраща решението по т. 7.1 на комисия „Бюджет и финанси" към Пленума на ВСС, по компетентност.

8.ОТНОСНО: Искане от председателя на Районен съд гр. Разлог за осигуряване на средства за закупуване на 15 бр. батерии за UPS.

Комисия “Професионална квалификация и информационни технологии”

Р Е Ш И :

8.1. Искането от председателя на Районен съд гр. Разлог за осигуряване на средства за закупуване на 15 бр. батерии за UPS, на обща стойност 551.00 лв. с ДДС е целесъобразно.
8.2. Изпраща решението по т. 8.1 на комисия „Бюджет и финанси" към Пленума на ВСС, по компетентност.

9.ОТНОСНО: Искане от председателя на Районен съд гр. Никопол за разпределяне на 1 бр. преносим компютър и 6 бр. компютърни конфигурации.

С оглед изпълнението на одобрената от ВСС централизирана обществена поръчка за доставка на техника за нуждите на ВСС и съдилищата за  2017 г., с която на Районен съд гр. Никопол са разпределени 2 бр. компютърни конфигурации,

Комисия “Професионална квалификация и информационни технологии”

Р Е Ш И :

9.1. Да се предостави на Районен съд гр. Никопол 1 бр. преносим компютър от наличните резервни във ВСС.
9.2. Указва на  председателя на Районен съд гр. Никопол да направи мотивирано искане за отпускане на средства за закупуване на 4 бр. компютърни конфигурации съобразно приетите правила от Висш съдебен съвет по протокол № 23/05.06.2014 г.
9.3. Изпраща решението по т. 9.1 на комисия „Бюджет и финанси" към Пленума на ВСС, за сведение и по компетентност.
9.4. Изпраща решението на комисията на председателя на Районен съд гр. Никопол, за сведение и изпълнение.

10.ОТНОСНО: Искане от председателя на Районен съд гр. Костинброд за осигуряване на средства за закупуване на 1 бр. UPS.

Комисия “Професионална квалификация и информационни технологии”

Р Е Ш И :

10.1. Искането от председателя на Районен съд гр. Костинброд за осигуряване на средства за закупуване на 1 бр. UPS, на стойност 1392.00 лв. с ДДС е целесъобразно.
10.2. Изпраща решението по т. 10.1 на комисия „Бюджет и финанси" към Пленума на ВСС, по компетентност.

11.ОТНОСНО: Запитване от „Ай Би Ес – България” ЕООД за възможност за интеграция на системата за управление на съдебните дела ЕДИС със системата за електронно призоваване в Единни портал за електронно правосъдие.

Комисия “Професионална квалификация и информационни технологии”

Р Е Ш И :

	11.1. Приема за сведение запитването от „Ай Би Ес – България” ЕООД за възможност за интеграция на системата за управление на съдебните дела ЕДИС със системата за електронно призоваване в Единни портал за електронно правосъдие.

12.ОТНОСНО: Покана от Българската асоциация по информационни технологии /БАИТ/ за участие в конкурс „Наградите на БАИТ за 2017 г.” през м. февруари 2018 г.

Комисия “Професионална квалификация и информационни технологии”

Р Е Ш И :

12.1. Приема за сведение поканата от Българската асоциация по информационни технологии /БАИТ/ за участие в конкурс „Наградите на БАИТ за 2017 г.” през м. февруари 2018 г.

13.ОТНОСНО: Писмо от Прокуратурата на Република България с приложени доклади на апелативните и окръжните прокуратури за извършени проверки в изпълнение на решение на ВСС по протокол № 48/08.11.2012 г.,        т. 23.2 относно спазване на принципа за случайно разпределение на преписките и делата, за периода 01.01.2017 г. до 30.06.2017 г.

Комисия “Професионална квалификация и информационни технологии”

Р Е Ш И :

	13.1. Приема докладите на апелативните и окръжните прокуратури за извършени проверки относно спазване на принципа за случайно разпределение на преписките и делата, за сведение.
13.2. Да се изпрати писмо до главния прокурор с предложение във Висшия съдебен съвет, в изпълнение на решение на ВСС по протокол                     № 48/08.11.2012 г. т. 23.2, да се изпраща само обобщена информация от констатациите, изводите и препоръките, ако има такива, от извършените проверки за спазването на принципа за случайно разпределение на преписките и делата.

ДОПЪЛНИТЕЛНИ:

14.ОТНОСНО: Командироване на IT експерт за участие в заседания на експертните работни групи към работна група Електронно правосъдие и на самата работна група Електронно правосъдие, които ще се проведат от 13 до 15 ноември 2017 г. в гр.Брюксел.

Комисия “Професионална квалификация и информационни технологии”

Р Е Ш И :

14.1. Определя Анелия Чомакова - гл. експерт в дирекция „ИТСС“ за представител от администрацията на Висшия съдебен съвет, във връзка със заседания на експертните работни групи към работна група Електронно правосъдие, за периода от 13 до 15 ноември 2017 г. в Брюксел.
	14.2 Решението по т. 14.1  да се внесе като допълнителна точка в Пленума на ВСС със следния проект на решение:

											ПРОЕКТ

ПЛЕНУМЪТ НА ВИСШИЯТ СЪДЕБЕН СЪВЕТ
Р Е Ш И :

1. ВЪЗЛАГА на главния секретар на ВСС да командирова за участие в заседания на експертните работни групи към работна група Електронно правосъдие и на самата работна група Електронно правосъдие в гр. Брюксел, Белгия, за периода 12-15 ноември 2017 г.: 
- Анелия Чомакова - главен експерт в отдел "Информационно обслужване на ОСВ" в дирекция "Информационни технологии и съдебна статистика" в АВСС. 
2. Пътните разходи, разходите за нощувки, разходите за дневни, както и разходите за медицинска застраховка са за сметка на Министерство на правосъдието. 

15.ОТНОСНО: Изпълнение на чл. 384а от Наказателно процесуалния кодекс, в сила от 05.11.2017 г.

Комисия “Професионална квалификация и информационни технологии”

Р Е Ш И :

15.1. Препоръчва следния механизъм по изпълнение на чл. 384а от НПК:
- В случаите на чл. 384а, ал.1, споразумението (и съответните материали към него) се отделя и се образува в ново дело - НОХД-споразумение. Като начален документ за образуване на делото се ползва споразумението. След приключване на делото (образувано по споразумението), същото се прилага незабавно към НОХД (образувано по обвинителния акт).

16.ОТНОСНО: Изпълнение на чл. 47, ал. 3 от Гражданския процесуален кодекс.
Във връзка с възможността за служебна проверка на местоработата на ответник, съгласно чл. 47, ал. 3 от ГПК.

Комисия “Професионална квалификация и информационни технологии”

Р Е Ш И :

16.1. Да се изпрати писмо до изпълнителния директор на Националната агенция на приходите за възможността за създаване на механизъм за извършване на служебна проверка на местоработата на ответниците, местослуженето или мястото за осъществяване на стопанска дейност.

ПРЕДСЕДАТЕЛ НА КОМИСИЯ ПО
				„ПРОФЕСИОНАЛНА КВАЛИФИКАЦИЯ 
				И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /П/

                                                                                     КАЛИНА ЧАПКЪНОВА